62017TO0524_INF
Rješenje Općeg suda (osmo vijeće) od 22. siječnja 2025. –Folch Torrela i dr./SRB
(predmet T-524/17)
„Tužba za poništenje – Ekonomska i monetarna politika – Jedinstveni mehanizam za sanaciju kreditnih institucija i određenih investicijskih društava – Sanacijski program za društvo Banco Popular Español – Akt koji se ne može pobijati – Očita nedopuštenost”
1.
Tužba za poništenje – Akti koji se mogu pobijati – Pojam – Akti koji proizvode obvezujuće pravne učinke – Pripremni akti – Odluka Jedinstvenog sanacijskog odbora (SRB) o donošenju sanacijskog programa – Stupanje na snagu – Nepostojanje nastanka obvezujućih pravnih učinaka – Isključenost
(Čl. 263. UFEU-a; Uredba br. 806/2014 Europskog parlamenta i Vijeća, čl. 18. st. 1. do 8. i čl. 30. st. 1. i 2.)
(t. 13., 14.)
2.
Postupak – Akt kojim se pokreće postupak – Formalni zahtjevi – Određivanje predmeta spora – Zahtjev za poništenje povezanih akata donesenih nakon pobijanih akata – Nepostojanje tužiteljeva saznanja o tim aktima – Nepostojanje takvog određivanja – Nedopuštenost
(Poslovnik Općeg suda, čl. 76. t.(d))
(t. 16.)
Izreka
1.
Tužba se odbacuje kao očito nedopuštena.
2.
Obustavlja se postupak o zahtjevima za intervenciju koje su podnijeli Kraljevina Španjolska, Europska komisija, društvo Banco Santander, SA i društvo Banco Popular Español, SA.
3.
Ángel Folch Torrela i drugi tužitelji čija su imena navedena u prilogu rješenja snosit će vlastite troškove i troškove Jedinstvenog sanacijskog odbora (SRB).).
4.
Kraljevina Španjolska i Komisija snosit će svaka vlastite troškove povezane sa zahtjevima za intervenciju.
5.
Društvo Banco Santander snosit će vlastite troškove i troškove društva Banco Popular Español povezane sa zahtjevima za intervenciju.